ddrg/super_eurlex huggingface dataset:
DA Den Europæiske Unions Tidende C 220/15

Domstolens kendelse af 17. februar 2009 — Galileo Lebensmittel GmbH & Co. KG mod Kommissionen for De Europæiske Fællesskaber

(Sag C-483/07 P) (1)

(Appel - annullationssøgsmål - Kommissionens reservering af domænenavnet »galileo.eu« - artikel 230, stk. 4, EF - beslutning, der berører en fysisk eller juridisk person individuelt - åbenbart ubegrundet søgsmål)

2009/C 220/25

Processprog: tysk

Parter

Appellant: Galileo Lebensmittel GmbH & Co. KG (ved Rechtsanwalt K. Bott)

Den anden part i appelsagen: Kommissionen for De Europæiske Fællesskaber (ved G. Braun og E. Montaguti, som befuldmægtigede)

Sagens genstand

Appel af kendelse afsagt af Retten i Første Instans (Anden Afdeling) den 28. august 2007 i sag T-46/06, Galileo Lebensmittel mod Kommissionen, hvorved Retten afviste appellantens søgsmål med påstand om annullation af Kommissionens beslutning om, i henhold til artikel 9 i Kommissionens forordning (EF) nr. 874/2004 af 28. april 2004 om generelle retningslinjer for implementeringen af topdomænet ».eu« og dets funktioner samt principperne for registrering (EUT L 162, s. 40), at registrere domænenavnet »galileo.eu« som domænenavn forbeholdt Fællesskabets institutioner, organer og organismer — krav om at være individuelt berørt af den anfægtede beslutning — tilsidesættelse af artikel 230, stk. 4, EF

Konklusion

1) Appellen forkastes.

2) Galileo Lebensmittel GmbH & Co. KG betaler sagens omkostninger.

(1) EUT C 8 af 12.1.2008.
DA Den Europæiske Unions Tidende C 220/15

Domstolens kendelse af 19. maj 2009 — AMS Advanced Medical Services GmbH mod Kontoret for Harmonisering i det Indre Marked (Varemærker og Design) og American Medical Systems, Inc.

(Sag C-565/07 P) (1)

(Appel - EF-varemærker - figurmærket AMS Advanced Medical Services - delvis afslag på registrering - indsigelsessag - sagsgenstanden bortfaldet under appelsagen - ufornødent at træffe afgørelse)

2009/C 220/26

Processprog: tysk

Parter

Appellant: AMS Advanced Medical Services GmbH (ved Rechtsanwältin S. Schäffler)

De andre parter i appelsagen: Kontoret for Harmonisering i det Indre Marked (Varemærker og Design) (ved G. Schneider, som befuldmægtiget) og American Medical Systems, Inc. (ved Rechtsanwälte H. Kunz-Hallstein og R. Kunz-Hallstein)

Sagens genstand

Appel af dom afsagt af Retten i Første Instans (Femte Afdeling) den 18. oktober 2007 i sag T-425/03, AMS mod KHIM — American Medical Systems (AMS Advanced Medical Services), hvorved Retten forkastede annullationssøgsmålet indgivet af ansøgeren om figurmærket »AMS Advanced Medical Services« for varer og tjenesteydelser i klasse 5, 10 og 42 til prøvelse af en afgørelse truffet af Fjerde Appelkammer ved KHIM den 12. september 2003, hvorved Indsigelsesafdelingens afgørelse blev annulleret og indsigelsen fra indehaveren af det nationale ordmærke »AMS« blev taget delvist til følge — indsigelsessag — spørgsmål om imødekommelse af en anmodning om bevis for den reelle brug af et ældre varemærke fremsat første gang for appelkammeret

Konklusion

1) Det er ufornødent at træffe afgørelse i appelsagen indbragt af AMS Advances Medical Services GmbH.

2) AMS Advanced Medical Services GmbH betaler omkostningerne i appelsagen.

(1) EUT C 64 af 8.3.2008.
DA Den Europæiske Unions Tidende C 141/20

Domstolens kendelse af 20. januar 2009 — Mebrom NV mod Kommissionen for De Europæiske Fællesskaber

(Sag C-374/07 P) (1)

(Appel - Kommissionens ansvar uden for kontraktforhold - sikker og reel skade - fordrejning af de faktiske omstændigheder og beviser - bevisbyrde)

2009/C 141/35

Processprog: engelsk

Parter

Appellant: Mebrom NV (ved avocats K. Van Maldegem og C. Mereu)

Den anden part i appelsagen: Kommissionen for De Europæiske Fællesskaber (ved X. Lewis, som befuldmægtiget)

Sagens genstand

Appel af dom afsagt af Retten i Første Instans (Anden Afdeling) den 22. maj 2007 i sag T-198/05, Mebrom mod Kommissionen, hvorved Retten forkastede en påstand om erstatning for den skade, sagsøgeren angiveligt har lidt, som følge af den omstændighed, at Kommissionen undlod at etablere en ordning, der gjorde det muligt for virksomheden at importere methylbromid til Den Europæiske Union i henhold til artikel 6 og 7 i Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (EFT L 244, s. 1)

Konklusion

1) Appellen forkastes.

2) Mebrom NV betaler sagens omkostninger.

(1) EUT C 247 af 20.10.2007.
1)

Fællesskabsretten, og navnlig artikel 8, stk. 3, i Europa-Parlamentets og Rådets direktiv 2004/48/EF af 29. april 2004 om håndhævelsen af intellektuelle ejendomsrettigheder, sammenholdt med artikel 15, stk. 1, i Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (direktiv om databeskyttelse inden for elektronisk kommunikation), er ikke til hinder for, at medlemsstaterne fastsætter en forpligtelse til overførsel af personlige trafikdata til tredjemand med henblik på at retsforfølge krænkelser af ophavsretten ved de civile domstole. Fællesskabsretten kræver imidlertid, at medlemsstaterne ved gennemførelsen af Europa-Parlamentets og Rådets direktiv 2000/31/EF af 8. juni 2000 om visse retlige aspekter af informationssamfundstjenester, navnlig elektronisk handel, i det indre marked (»direktivet om elektronisk handel«), Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet samt direktiv 2002/58 og 2004/48 påser, at de lægger en fortolkning af disse direktiver til grund, som gør det muligt at sikre den rette afvejning af de forskellige grundlæggende rettigheder, der er beskyttet af Fællesskabets retsorden. Ved gennemførelsen af disse direktiver skal myndighederne og domstolene i medlemsstaterne desuden ikke blot fortolke deres nationale ret på en måde, der er forenelig med disse direktiver, men også sikre, at de ikke lægger en fortolkning heraf til grund, som kommer i konflikt med disse grundlæggende rettigheder eller med andre almindelige fællesskabsretlige principper, såsom proportionalitetsprincippet.
DA Den Europæiske Unions Tidende C 113/28

Kendelse afsagt af formanden for Domstolens Store Afdeling den 2. februar 2009 — Brigitte Ruf, født Elsässer, og Gertrud Elsässer, født Sommer, mod Den Europæiske Centralbank (ECB), Coop Himmelblau Prix og Dreibholz & Partner ZT GmbH; procesdeltager: Frankfurt am Main (anmodning om præjudiciel afgørelse fra Landesgericht Frankfurt am Main — Tyskland)

(Sag C-408/07) (1)

2009/C 113/52

Processprog: tysk

Formanden for Store Afdeling har besluttet, at sagen skal slettes af registeret.

(1) EUT C 283 af 24.11.2007.
DA Den Europæiske Unions Tidende C 69/10

Domstolens kendelse (Ottende Afdeling) af 12. december 2008 — Aktieselskabet af 21. november 2001 mod Kontoret for Harmonisering i det Indre Marked (Varemærker og Design) og TDK Kabushiki Kaisha (TDK Corp.)

(Sag C-197/07 P) (1)

(Appel - EF-varemærker - forordning (EF) nr. 40/94 - artikel 8, stk. 5 - renommé - utilbørlig udnyttelse af det ældre varemærkes særpræg eller renommé - ansøgning om registrering af ordmærket »TDK« som EF-varemærke - indsigelse rejst af indehaveren af de nationale og EF-ord- og firgurmærker »TDK« - afslag på registrering)

(2009/C 69/16)

Processprog: engelsk

Parter

Appellant: Aktieselskabet af 21. november 2001 (ved advokat C. Barrett Christiansen)

De andre parter i sagen: Kontoret for Harmonisering i det Indre Marked (Varemærker og Design) (ved G. Schneider, som befuldmægtiget) og TDK Kabushiki Kaisha (TDK Corp.) (ved barrister A. Norris)

Sagens genstand

Appel af dom afsagt af Retten i Første Instans (Første Afdeling) den 6. februar 2007 i sag T-477/04, Aktieselskabet af 21. november 2001 mod KHIM, hvorved Retten frifandt Harmoniseringskontoret i et søgsmål indledt af ansøgeren om ordmærket »TDK« for varer i klasse 25 til prøvelse af afgørelse R 364/2003-1, truffet den 7. oktober 2004 af Første Appelkammer ved Harmoniseringskontoret vedrørende afslag på en klage over Indsigelsesafdelingens afgørelse, hvorved denne afslog at registrere det nævnte ordmærke inden for rammerne af en indsigelsessag rejst af indehaveren af de nationale og EF-ord- og figurmærker »TDK«

Konklusion

1) Appellen forkastes.

2) Aktieselskabet af 21. november 2001 betaler sagens omkostninger.

(1) EUT C 129 af 9.6.2007.
DA Den Europæiske Unions Tidende C 69/12

Domstolens kendelse (Sjette Afdeling) af 17. oktober 2008 — AGC Flat Glass Europe SA, tidligere Glaverbel SA mod Kontoret for Harmonisering i det Indre Marked (Varemærker og Design)

(Sag C-513/07 P) (1)

(Appel - EF-varemærker - forordning (EF) nr. 40/94 - artikel 7, stk. 3 - figurmærke, der gengiver en glasoverflades tekstur - afslag på registrering - bevis for fornødent særpræg opnået ved brug - den tilsigtede kundekreds og det område, der skal tages i betragtning)

(2009/C 69/20)

Processprog: engelsk

Parter

Appellant: AGC Flat Glass Europe SA, tidligere Glaverbel SA (ved Rechtsanwalt T. Koerl)

Den anden part i sagen: Kontoret for Harmonisering i det Indre Marked (Varemærker og Design) (ved O. Mondéjar Ortuño, som befuldmægtiget)

Sagens genstand

Appel af dom afsagt af Retten i Første Instans (Anden Afdeling) den 12. september 2007 i sag T-141/06, Glaverbel mod KHIM, hvorved Retten frifandt Harmoniseringskontoret i et annullationssøgsmål vedrørende afgørelse R-986/2004 — 4 truffet af Fjerde Appelkammer ved Kontoret for Harmonisering i det Indre Marked (KHIM) den 1. marts 2006, der afviste klagen over undersøgerens afgørelse, der afslog registrering af et figurmærke, der gengiver en glasoverflades tekstur, for visse varer i klasse 19 og 21.

Konklusion

1) Appellen forkastes.

2) AGC Flat Glass Europe SA betaler sagens omkostninger.

(1) EUT C 51 af 23.2.2008.
DA Den Europæiske Unions Tidende C 69/11

Domstolens kendelse af 11. september 2008 — Coats Holding Ltd og J&P Coats Ltd mod Kommissionen for De Europæiske Fællesskaber

(Sag C-468/07 P) (1)

(Appel - procesreglementets artikel 19 - konkurrence - karteller - bøde - påstand om nedsættelse af den af Retten fastsatte bøde)

(2009/C 69/17)

Processprog: engelsk

Parter

Appellanter: Coats Holding Ltd og J&P Coats Ltd (ved solicitors W. Sibree og C. Jeffs)

Den anden part i appelsagen: Kommissionen for De Europæiske Fællesskaber (ved F. Castillo de la Torre og K. Mojzesowicz, som befuldmægtigede)

Sagens genstand

Appel af kendelse afsagt af Retten i Første Instans (Anden Afdeling) den 12. september 2007 i sag T-36/05, Coats Holding og Coats mod Kommissionen, hvorved Retten delvis annullerede Kommissionens beslutning K(2004) 4221 endelig udg. af 26. oktober 2004 vedrørende en procedure i henhold til artikel 81 EF (sag COMP/F-1/38.338 — PO/Needles) om aftaler om opdeling af markederne for sy- og besætningsartikler og en geografisk opdeling af markedet og fastsatte bøden pålagt sagsøgerne til 20 mio. EUR — påstand om nedsættelse af bøden

Konklusion

1) Appellen forkastes.

2) Coats Holding Ltd og J&P Coats Ltd betaler sagens omkostninger.

(1) EUT C 297 af 8.12.2007.
DA Den Europæiske Unions Tidende C 69/13

Domstolens kendelse af 28. november 2008 — Philippe Combescot mod Kommissionen for De Europæiske Fællesskaber

(Sag C-525/07 P) (1)

(Appel - tjenestemænd - karriereudviklingsrapport - omsorgspligt - psykisk chikane - erstatning for skade - appellen skal delvist afvises og delvist forkastes)

(2009/C 69/21)

Processprog: italiensk

Parter

Appellant: Philippe Combescot (ved avvocati A. Maritati og V. Messa)

Den anden part i appelsagen: Kommissionen for De Europæiske Fællesskaber (ved J. Currall, som befuldmægtiget, og avocat S. Corongiu)

Sagens genstand

Appel af dom afsagt af Retten i Første Instans (Anden Afdeling) den 12. september 2007 i sag T-249/04, Combescot mod Kommissionen, hvorved Retten frifandt Kommissionen i sagen med påstand dels om anerkendelse af, at appellantens overordnede havde udvist retsstridig adfærd, at appellanten havde ret til bistand og annullation af appellantens karriereudviklingsrapport for perioden fra 1. juli 2001 til 31. december 2002, dels om betaling af erstatning for den skade, som var blevet påført appellanten.

Konklusion

1) Appellen forkastes.

2) P. Combescot betaler appelsagens omkostninger.

(1) EUT C 37 af 9.2.2008.
DA Den Europæiske Unions Tidende C 19/10

Domstolens kendelse (Ottende Afdeling) af 24. oktober 2008 — Marc Vandermeir mod État belge — SPF Finances (anmodning om præjudiciel afgørelse fra Tribunal de première instance d'Arlon (Belgien))

(Sag C-364/08) (1)

(Procesreglementets artikel 104, stk. 3, første afsnit - etableringsfrihed - artikel 43 EF - fri udveksling af tjenesteydelser - artikel 49 EF - motorkøretøjer - situation, hvor en person, der har bopæl i en medlemsstat, anvender et køretøj, der er indregistreret i en anden medlemsstat - beskatning af dette køretøj i den første medlemsstat)

(2009/C 19/17)

Processprog: fransk

Den forelæggende ret

Tribunal de première instance d'Arlon

Parter i hovedsagen

Sagsøger: Marc Vandermeir

Sagsøgt: État belge — SPF Finances

Sagens genstand

Anmodning om præjudiciel afgørelse — Tribunal de Première Instance d'Arlon — fortolkning af artikel 43 EF og/eller artikel 49 EF — national bestemmelse i en medlemsstat, hvorefter en selvstændig erhvervsdrivende, som er bosat i denne medlemsstat, har pligt til at indregistrere sit motorkøretøj dér, når motorkøretøjet allerede er indregistreret i en anden medlemsstat, hvor vedkommende udøver sin selvstændige økonomiske virksomhed — hindring for etableringsfriheden og/eller den frie udveksling af tjenesteydelser

Konklusion

Artikel 43 EF og 49 EF skal fortolkes således, at de er til hinder for en medlemsstats nationale lovgivning som den i tvisten i hovedsagen omhandlede, hvorefter en selvstændig erhvervsdrivende, der er bosat i denne medlemsstat, har pligt til at lade et køretøj, som er leaset hos et selskab, der er etableret i en anden medlemsstat, indregistrere i førstnævnte medlemsstat, når dette køretøj hverken er bestemt til fortrinsvis varig anvendelse i den førstnævnte medlemsstat eller faktisk anvendes på denne måde.

(1) EUT C 260 af 11.10.2008.
DA Den Europæiske Unions Tidende C 285/13

Domstolens kendelse af 19. juni 2008 — US Steel Košice s.r.o. mod Kommissionen for De Europæiske Fællesskaber

(Sag C-6/08 P) (1)

(Appel - direktiv 2003/87/EF - ordning for handel med kvoter for drivhusgasemissioner - integreret forebyggelse og bekæmpelse af forurening - Den Slovakiske Republik - tiltrædelsesakt - tildeling af kvoter - perioden 2008-2012 - betingelser - umiddelbart berørt - afvisning)

(2008/C 285/21)

Processprog: engelsk

Parter

Appellant: US Steel Košice s.r.o. (ved solicitor C. Thomas og advocaat E. Vermulst)

Den anden part i appelsagen: Kommissionen for De Europæiske Fællesskaber (ved U. Wölker og D. Lawunmi, som befuldmægtigede)

Sagens genstand

Appel af kendelse afsagt af Retten i Første Instans (Tredje Afdeling) den 1. oktober 2007 i sag T-27/07, U.S. Steel Košice, s.r.o. mod Kommissionen, hvorved et annullationssøgsmål mod Kommissionens beslutning af 29. november 2006 vedrørende den nationale plan for tildeling af drivhusgasemissionskvoter, som Slovakiet for perioden 2008-2012 har fremlagt i henhold til Europa-Parlamentets og Rådets direktiv 2003/87/EF (EUT L 275, s. 32), ikke blev antaget til realitetsbehandling — fysiske eller juridiske personer — handlinger der berører de pågældende umiddelbart og individuelt — umiddelbart berørt — kriterier

Konklusion

1) Appellen forkastes.

2) US Steel Košice s.r.o. betaler sagens omkostninger.

(1) EUT C 64 af 8.3.2008.
1)

Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001, skal fortolkes således, at den er til hinder for en national lovgivning, som medfører et forbud mod dyrkning og opbevaring af hamp til fiberproduktion, som omhandlet i direktivet.
DA Den Europæiske Unions Tidende C 285/14

Domstolens kendelse (Femte Afdeling) af 25. juli 2008 — Real Sociedad de Fútbol SAD, Nihat Kahveci mod Consejo Superior de Deportes, Real Federación Española de Fútbol (anmodning om præjudiciel afgørelse fra Tribunal Superior de Justicia de Madrid (Spanien))

(Sag C-152/08) (1)

(Procesreglementets artikel 104, stk. 3 - associeringsaftalen EØF-Tyrkiet - tillægsprotokollens artikel 37 - direkte virkning - arbejdsvilkår - princippet om forbud mod forskelsbehandling - fodbold - begrænsning af antallet af professionelle spillere fra et tredjeland, som må spille på et hold i en national konkurrence)

(2008/C 285/23)

Processprog: spansk

Den forelæggende ret

Tribunal Superior de Justicia de Madrid

Parter i hovedsagen

Sagsøgere: Real Sociedad de Fútbol SAD, Nihat Kahveci

Sagsøgte: Consejo Superior de Deportes, Real Federación Española de Fútbol

Sagens genstand

Anmodning om præjudiciel afgørelse — Tribunal Superior de Justicia de Madrid — fortolkning af artikel 37 i tillægsprotokollen til associeringsaftalen EØF-Tyrkiet, undertegnet den 23. november 1970 i Bruxelles og indgået, godkendt og bekræftet på Fællesskabets vegne ved Rådets forordning (EØF) nr. 2760/72 af 19. december 1972 (EFT L 293, s. 1) — arbejdsvilkår — regler fastsat af sportsforbund, der begrænser deltagelsen i visse turneringer af professionelle spillere, der er statsborgere i tredjelande, som ikke er medlemmer af EØS — tyrkisk professionel sportsudøver, der råder over en arbejdstilladelse, der giver adgang til erhvervet, og en opholdstilladelse, således som krævet i henhold til national lovgivning

Konklusion

Forbuddet mod enhver form for forskelsbehandling af tyrkiske arbejdstagere med tilknytning til det lovlige arbejdsmarked i medlemsstaterne hvad angår aflønning og øvrige arbejdsvilkår, som fastsat i artikel 37 i tillægsprotokollen, som blev undertegnet den 23. november 1970 i Bruxelles, indgået, godkendt og bekræftet på Fællesskabets vegne ved Rådets forordning (EØF) nr. 2760/72 af 19. december 1972, som er knyttet til aftalen om oprettelse af en associering mellem Det Europæiske Økonomiske Fællesskab og Tyrkiet, der blev undertegnet den 12. september 1963 i Ankara af Republikken Tyrkiet, på den ene side, og af EØF-medlemsstaterne og Fællesskabet, på den anden side, og som blev indgået, godkendt og bekræftet på Fællesskabets vegne ved Rådets afgørelse 64/732/EØF af 23. december 1963, samt artikel 10, stk. 1, i associeringsrådets afgørelse nr. 1/80 af 19. september 1980 om udvikling af associeringen, skal fortolkes således, at det er til hinder for, at et sportsforbund i en medlemsstat anvender en af forbundet vedtaget bestemmelse på en professionel spiller af tyrkisk nationalitet, som er lovligt beskæftiget af en klub i samme medlemsstat, hvorefter klubberne ved kampe på nationalt plan kun må indsætte et begrænset antal spillere fra tredjelande, som ikke er parter i aftalen om Det Europæiske Økonomiske Samarbejdsområde.

(1) EUT C 171 af 5.7.2008.
DA Den Europæiske Unions Tidende C 209/18

Domstolens kendelse (Ottende Afdeling) af 22. maj 2008 — M. Ilhan mod Staatssecretaris van Financiën (anmodning om præjudiciel afgørelse fra Hoge Raad der Nederlanden Den Haag — Nederlandene)

(Sag C-42/08) (1)

(Artikel 104, stk. 3, første afsnit, i procesreglementet - fri udveksling af tjenesteydelser - artikel 49 EF-55 EF - motorkøretøjer - anvendelse af et motorkøretøj i en medlemsstat, der er indregistreret og lejet i en anden medlemsstat - pålæggelse af afgift på dette køretøj i førstnævnte medlemsstat)

(2008/C 209/25)

Processprog: nederlandsk

Den forelæggende ret

Hoge Raad der Nederlanden Den Haag

Parter i hovedsagen

Sagsøger: M. Ilhan

Sagsøgt: Staatssecretaris van Financiën

Sagens genstand

Anmodning om præjudiciel afgørelse — Hoge Raad der Nederlanden Den Haag — fortolkning af artikel 49 EF-55 EF — national ordning, hvorefter der opkræves registreringsafgift ved et køretøjs første anvendelse på national offentlig vej, uden at der tages hensyn til varigheden af køretøjets anvendelse på offentlig vej — afgiftspligt for en person med bopæl i en anden medlemsstat, som har lejet et køretøj, der er indregistreret i en anden medlemsstat, og som hovedsageligt skal anvendes i den førstnævnte medlemsstat til erhvervsmæssige og private formål for et tidsrum af tre år

Konklusion

Artikel 49 EF-55 EF er til hinder for anvendelsen af en national ordning, som den i hovedsagen omhandlede, hvorefter en person, som er bosat eller har hjemsted i en medlemsstat, og som hovedsageligt i denne medlemsstat anvender et motorkøretøj, der er indregistreret og lejet i en anden medlemsstat, er forpligtet til at betale en afgift ved den første anvendelse af køretøjet på offentlig vej i førstnævnte medlemsstat, uden at der tages hensyn til varigheden af lejekontrakten for køretøjet eller den faktiske anvendelse af køretøjet i denne medlemsstat.

(1) EUT C 92 af 12.4.2008.
DA Den Europæiske Unions Tidende C 69/15

Domstolens kendelse (Tredje Afdeling) af 27. november 2008 — Monika Vollkommer mod Finanzamt Hannover-Land I (anmodning om præjudiciel afgørelse fra Niedersächsisches Finanzgericht — Tyskland)

(Sag C-156/08) (1)

(Procesreglementets artikel 104, stk. 3 - sjette momsdirektiv - artikel 33, stk. 1 - begreb »omsætningsafgifter« - afgift på erhvervelse af fast ejendom)

(2009/C 69/25)

Processprog: tysk

Den forelæggende ret

Niedersächsisches Finanzgericht

Parter i hovedsagen

Sagsøger: Monika Vollkommer

Sagsøgt: Finanzamt Hannover-Land I

Sagens genstand

Anmodning om præjudiciel afgørelse — Niedersächsisches Finanzgericht — fortolkning af artikel 33, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) og af artikel 401 i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — medregning af fremtidige bygge- og anlægsarbejder, som er undergivet omsætningsafgift, i beregningsgrundlaget for afgiften på erhvervelse af fast ejendom (»Grunderwerbsteuer«), hvis erhvervelsen omfatter såvel erhvervelse af byggegrund som nævnte bygge- og anlægsarbejder

Konklusion

Artikel 33 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 91/680/EØF af 16. december 1991, skal fortolkes således, at den ikke er til hinder, at en medlemsstat i forbindelse med erhvervelsen af en ubebygget grund medregner fremtidige bygge- og anlægsarbejder i det beskatningsgrundlag, som anvendes til beregningen af afgifter på erhvervelse af fast ejendom såsom »Grunderwerbsteuer«, som er fastsat i tysk ret, og således også pålægger en transaktion, som er undergivet merværdiafgift i medfør af det nævnte direktiv, disse andre afgifter, forudsat at sidstnævnte ikke har karakter af omsætningsafgifter.

(1) EUT C 183 af 19.7.2008.